தெற்கு சுலாவெசி

**தெற்கு சுலாவெசி** (ஆங்கிலம்: *South Sulawesi*; இந்தோனேசியம்: *Sulawesi Selatan*) என்பது இந்தோனேசியா, சுலாவெசி தீவில் உள்ள ஒரு மாநிலம் ஆகும். இதன் தலைநகரம் மக்காசார். இந்த நகரம், தெற்கு சுலாவெசி மாநிலத்தில் அதிக மக்கள் தொகை கொண்ட நகரமாகவும் விளங்குகிறது.

சுலாவெசியின் தெற்கே உள்ள செலாயார் தீவுக் கூட்டமும் *([[:en:Selayar Islands|Selayar Islands]])* இந்த மாநிலத்தின் ஒரு பகுதியாகும். 

இந்த மாநிலத்தின் வடக்கில் மத்திய சுலாவெசி, மேற்கு சுலாவெசி மாநிலங்கள்; கிழக்கில் போன் வளைகுடா *([[:en:Gulf of Bone|Gulf of Bone]])*, தென்கிழக்கு சுலாவெசி மாநிலம்; மேற்கில் மாக்காசார் நீரிணை, மற்றும் தெற்கில் புளோரஸ் கடல் ஆகிய பகுதிகள் எல்லைகளாக உள்ளன.

## பொது

2010-ஆம் ஆண்டு மக்கள் தொகை கணக்கெடுப்பின்படி, இந்த மாநிலத்தின் மக்கள் தொகை 8,032,551-ஆக மதிப்பிடப்பட்டது.அந்த வகையில் இந்த மாநிலத்தை, சுலாவெசி தீவின் அதிக மக்கள் தொகை கொண்ட மாநிலமாகவும் பதிவு செய்தது. அந்தப் புள்ளிவிவரங்களின்படி சுலாவெசியின் மக்களில் 46% விழுக்காடினர், தெற்கு சுலாவெசி மாநிலத்தில் உள்ளனர். மேலும் இந்த மாநிலம், இந்தோனேசியாவின் ஆறாவது அதிக மக்கள் தொகை கொண்ட மாநிலமாகவும் அறியப்படுகிறது. 

2020-ஆம் ஆண்டு மக்கள் தொகை கணக்கெடுப்பின்படி, இந்த மாநிலத்தின் மக்கள் தொகை 9,073,509 ஆக உயர்ந்தது. மேலும் 2024-ஆம் ஆண்டின் நடுப்பகுதியில் அதிகாரப்பூர்வ மக்கள் தொகை மதிப்பீடு 9,463,390 ஆக இருந்தது. (4,701,970 ஆண்கள்; 4,761,410 பெண்கள்). ஆண்களைவிட பெண்கள் ஏறக்குறைய 60,000 பேர் கூடுதலாக இருந்தனர்.

## பொருளாதாரம்

தெற்கு சுலாவெசியில் உள்ள முக்கிய இனக்குழுக்கள்: பூகிஸ் மக்கள், மக்காசார் மக்கள் மற்றும் தொரோஜா மக்கள் ஆவர். தெற்கு சுலாவெசி மாநிலத்தின் பொருளாதாரக் கட்டமைப்பில் வேளாண்மை, மீன்பிடித்தல் துறைகள் முக்கியத்துவம் பெறுகின்றன. அத்துடன் தங்கம், மக்னீசியம், இரும்பு மற்றும் பிற உலோகங்களைச் சுரங்கப் படுத்துவதையும் அடிப்படையாகக் கொண்டுள்ளது.

இந்தோனேசியாவின் பாரம்பரிய பாய்மரக் கப்பலான **பினிசி** கப்பல்; பூகிஸ் மக்கள், மக்காசார் மக்கள் குழுவினரால் இன்றும் பரவலாகப் பயன்படுத்தப்படுகிறது. பெரும்பாலும், இந்தோனேசிய தீவுக்கூட்டங்களில் உள்ள தீவுகளுக்கு இடையிலான போக்குவரத்து, சரக்கு போக்குவரத்து மற்றும் மீன்பிடி நோக்கங்களுக்காகப் பினிசி பாய்மரக் கப்பல்கள் பயன்படுத்தப்படுகிறது.

## வரலாறு

15 முதல் 19-ஆம் நூற்றாண்டு வரையிலான நறுமணப் பொருட்களின் வணிகப் பொற்காலத்தில், இந்தத் தெற்கு சுலாவெசி மாநிலம், மலுக்கு தீவுகளுக்கான நுழைவாயிலாக செயல்பட்டது.

ஒரு காலக்கட்டத்தில், கோவா இராச்சியம் *([[:en:Sultanate of Gowa|Sultanate of Gowa]])* மற்றும் பூகிஸ் போன் இராச்சியம் *([[:en:Bone state|Bone state]])* ஆகிய இரண்டு முக்கிய இராச்சியங்கள் உட்பட; பல சிறிய இராச்சியங்களும் இந்த மாநிலத்தில் செயல்பட்டன

## இடச்சுக் கிழக்கிந்திய நிறுவனம்

இடச்சுக் கிழக்கிந்திய நிறுவனம் (இடச்சு: *Vereenigde Oostindische Compagnie*) 17-ஆம் நூற்றாண்டில் இந்தப் பகுதியில் காலடி வைத்தது. பூகிஸ் இளவரசர் அருங் பலக்கா என்பவருடன் கூட்டணி வைத்துக் கொண்டது. 

பின்னர் மக்காசர் இராச்சியத்தை இடச்சுக் கிழக்கிந்திய நிறுவனம் தோற்கடித்தது. அதன் பின்னர், கோவா இராச்சியத்தின் அரசர் அசானுதீன் ஓர் ஒப்பந்தத்தில் கையெழுத்திட வேண்டிய கட்டாயம் ஏற்பட்டது. 

அந்த ஒப்பந்தம், கோவா சுல்தானகத்தின் அதிகாரத்தை வெகுவாகக் குறைத்தது.

## காட்சியகம்

Tari Paraga.jpg
South Sulawesi-Indonesia-Mountains.jpg
Torobulu, South Konawe Regency, South East Sulawesi, Indonesia.jpg
TVRI Stasiun Sulawesi Selatan (2019).jpg
Bira Beach, South Sulawesi (14990554510).jpg
Seafront of Makassar, South Sulawesi (15135327516).jpg
Parepare view-2.jpg
Paselloreng Dam South Sulawesi.jpg
Apatata, South Selayar Island, Sulawesi (15001561889).jpg
Tampo, Muna Regency, South East Sulawesi, Indonesia.jpg
Apatana, South Selayar Island, Sulawesi (15186642122).jpg
Beach on a Small Island off the South-west Coast of Selayar, South Sulawesi (15164521456).jpg


## மேலும் காண்க

* சுலாவெசி
* சுலாவெசி கடல்
* சுலாவெசி இலை கதிர்க்குருவி
* சுலாவெசி மைனா
* சுலாவெசி நீல ஈப்பிடிப்பான்
* சுலாவெசி நிலநடுக்கம்
* சுலாவெசி கரிச்சான்
* சுலாவெசி சிறிய ஆந்தை
* சுலாவெசி வைரி
* சுலாவெசி பருந்து கழுகு 
* சுலாவெசி பாம்புக் கழுகு
* சுலாவெசி பறக்கும் பல்லி

## மேற்கோள்கள்

## சான்றுகள்

* 
* 
* 
* 
* 
* 

## வெளி இணைப்புகள்
* 

* 

பகுப்பு:இந்தோனேசிய மாகாணங்கள்
பகுப்பு:சுலாவெசி